Source: https://ispis.sk/judikatura/KSKE/3Sd57/2012
Timestamp: 2020-03-29 22:17:21+00:00
Document Index: 12799413

Matched Legal Cases: ['§ 70', '§ 80', '§ 103', '§ 246', '§ 11', '§ 85', '§ 246', '§ 246', '§ 250', '§ 250', '§ 250', '§ 202', 'súd ', 'súd ', '§ 70', '§ 80', '§ 11', '§ 246', '§ 85', '§ 246', '§ 246', '§ 246', 'súd ', '§ 250', '§ 250', '§ 250', 'súd ', 'súd ', 'súd ', 'súd ', '§ 202', '§ 246', '§ 250']

KSKE 3 Sd 57/2012 - iSpis
iSpis Judikatúra – KSKE 3 Sd 57/2012
KS v Košiciach, dátum 06.09.2012, sp.zn. KSKE 3 Sd 57/2012
§ 70 ods. 1 zákona č. 461/2003 § 80 zákona č. 461/2003 § 103 OSP § 246c ods. 1 OSP § 11 ods. 1 OSP § 85 ods. 1 OSP § 246 ods. 1 OSP § 246a ods. 2 OSP § 250l ods. 2 OSP § 250a OSP § 250d ods. 2 OSP § 202 ods. 3 písm. a) OSP
Súd: Krajský súd Košice Spisová značka: 3Sd/57/2012 Identifikačné číslo súdneho spisu: 7012200959 Dátum vydania rozhodnutia: 06. 09. 2012 Meno a priezvisko sudcu, VSÚ: JUDr. Valéria Mihalčínová ECLI: ECLI:SK:KSKE:2012:7012200959.1
Uznesenie Krajský súd v Košiciach, v právnej veci navrhovateľa: Z. E., trvale bytom M. A. N. XX, K., t. č. Ú. M. Ú., so sídlom P. XX, K. U., H., proti odporcovi: Sociálna poisťovňa, ústredie, so sídlom Ul. 29. augusta 8, Bratislava, v konaní o i n v a l i d n ý dôchodok, takto
Podaním zo dňa 15. mája 2012 sa navrhovateľ domáhal preskúmania rozhodnutia odporcu č. XXX XXX XXXX zo dňa 16. apríla 2012, ktorým podľa ustanovenia § 70 ods. 1 a § 80 zákona č. 461/2003 Z. z. o sociálnom poistení v znení neskorších predpisov priznal navrhovateľovi od 1. februára 2012 invalidný dôchodok v sume 74, 40 eur mesačne.
Podľa ust. § 11 ods. 1 O.s.p., použitého na základe ust. § 246c ods. 1, veta prvá O.s.p., konanie sa uskutočňuje na tom súde, ktorý je vecne a miestne príslušný. Príslušnosť sa určuje podľa okolností, ktoré tu sú v čase začatia konania, a trvá až do jeho skončenia.
Podľa ust. § 85 ods. 1 O.s.p., použitého na základe ust. § 246c ods. 1, veta prvá O.s.p., všeobecným súdom občana je súd, v obvode ktorého má občan bydlisko, a ak nemá bydlisko, súd, v obvode ktorého sa zdržuje.
Podľa ust. § 246 ods. 1 O.s.p., na preskúmavanie rozhodnutí a postupov sú vecne príslušné krajské súdy, ak zákon neustanovuje inak.
Podľa ust. § 246a ods. 2 O.s.p., v konaní podľa tretej hlavy tejto časti je miestne príslušný všeobecný súd navrhovateľa alebo krajský súd, v ktorého obvode je tento súd.
Podľa ust. § 250l ods. 2 O.s.p., pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a.
Podľa ust. § 250d ods. 2 O.s.p, ak predseda senátu zistí, že súd nie je vecne alebo miestne príslušný, postúpi vec uznesením príslušnému súdu.
V uvedenej veci bol z obsahu opravného prostriedku navrhovateľa, na základe hore citovaných zákonných ustanovení zistený nasledovný skutkový stav:
Na konanie je vecne príslušný krajský súd. Miestna príslušnosť sa v tomto prípade určuje podľa všeobecného súdu navrhovateľa. Navrhovateľ má bydlisko v Prešove na ulici Armády Generála Svobodu 26, nachádzajúcej sa v okrese Prešov. Územie obvodu okresu Prešov spadá do obvodu Okresného súdu Prešov, a preto všeobecným súdom navrhovateľa je Okresný súd Prešov. Okresný súd Prešov spadá pod obvod Krajského súdu v Prešove.
Z vyššie uvedených dôvodov, nakoľko samosudca zistil, že tunajší súd nie je miestne príslušný na konanie, bude vec po právoplatnosti tohto uznesenia, postúpená miestne príslušnému súdu a to Krajskému súdu v Prešove.
Proti tomuto uzneseniu opravný prostriedok nie je prípustný (§ 202 ods. 3 písm. a ) , § 246c ods. 1 druhá veta O.s.p. a § 250d ods. 2 O.s.p.) .